Ο **Νίκος Νουρής** (Λευκωσία, 14 Νοεμβρίου 1960) είναι Ελληνοκύπριος πολιτικός. Ήταν Υπουργός Εσωτερικών, ενώ διετέλεσεβουλευτής στην εκλογική περιφέρεια Λευκωσίας εκλεγμένος με τον ΔΗΣΥ.

Βιογραφικά στοιχεία
-------------------

Ο Νίκος Νουρής γεννήθηκε στην Λευκωσία στις 14 Νοεμβρίου 1960.

Απέκτησε πτυχίο φαρμακευτικής από τη Φαρμακευτική Σχολή του Πανεπιστημίου Πατρών. Εργάζεται ως φαρμακοποιός. Είναι νυμφευμένος με την Ειρήνη Μεγαλέμου και έχει ένα υιό και μια κόρη. Ομιλεί, πέρα από την ελληνική, και την αγγλική γλώσσα.

Πολιτική διαδρομή
-----------------

Στις δημοτικές εκλογές του 1996 εκλέχθηκε δημοτικός σύμβουλος στον Δήμο Λευκωσίας με τον ΔΗΣΥ. Επανεκλέχθηκε στις δημοτικές εκλογές του 2001, στις εκλογές του 2006 και στις εκλογές του 2011. Στην τελευταία του θητεία διετέλεσε αντιδήμαρχος Λευκωσίας (2012-2013). Από το 1996 είναι πρόεδρος του Παγκύπριου Φαρμακευτικού Συλλόγου. Επιπλέον, είναι Επίτροπος Υγείας του ΔΗΣΥ και μέλος του Πολιτικού Γραφείου και του Ανωτάτου Συμβουλίου του ΔΗΣΥ. Από τον Μάιο του 2018 είναι αντιπρόεδρος του ΔΗΣΥ.

Διεκδίκησε βουλευτική έδρα στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ, αλλά δεν εκλέχτηκε. Ωστόσο, μετά τον διορισμό του βουλευτή του ΔΗΣΥ στην Εκλογική Περιφέρεια Λευκωσίας, Χρήστου Στυλιανίδη, στη θέση του Κυβερνητικού Εκπροσώπου στην κυβέρνηση Αναστασιάδη, τη θέση του στη βουλή πήρε στις 7 Μαρτίου 2013 ο Νουρής ως πρώτος επιλαχών, για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού και μέλος της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Υγείας.

Στις 3 Δεκεμβρίου 2019 διορίστηκε Υπουργός Εσωτερικών στην κυβέρνηση Αναστασιάδη.

Παραπομπές
----------

1. 1 2 3 4 5 6 7 8 9 10 11 12 13 14  «ΝΟΥΡΗΣ Νίκος». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 6 Ιουλίου 2019. Ανακτήθηκε στις 6 Ιουλίου 2019.
2. ↑  «Εκλογές 22ας Μαΐου 2011». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 30 Ιουνίου 2019.
3. 1 2  «Εκλογές 22ας Μαΐου 2016». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 8 Φεβρουαρίου 2020. Ανακτήθηκε στις 8 Φεβρουαρίου 2020.
4. ↑  «Τελετή διαβεβαίωσης των νέων Υπουργών». Ο Φιλελεύθερος. 3 Δεκεμβρίου 2019. Αρχειοθετήθηκε από το πρωτότυπο στις 3 Δεκεμβρίου 2019. Ανακτήθηκε στις 3 Δεκεμβρίου 2019.

Πηγές
-----

* «ΝΟΥΡΗΣ Νίκος». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 6 Ιουλίου 2019. Ανακτήθηκε στις 6 Ιουλίου 2019.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Υπουργείο Εσωτερικών |
| --- |
|  |
| Διατελέσαντεςυπουργοί | 
* Πολύκαρπος Γιωρκάτζης
* Επαμεινώνδας Κωμοδρόμος
* Γεώργιος Ιωαννίδης
* Νίκος Κόσιης
* Χριστόδουλος Βενιαμίν
* Ρόης Νικολαΐδης
* Ντίνος Μιχαηλίδης
* Γεώργιος Σταυρινάκης
* Χριστόδουλος Χριστοδούλου
* Ανδρέας Παναγιώτου
* Ανδρέας Χρίστου
* Νεοκλής Συλικιώτης
* Χρίστος Πατσαλίδης
* Ελένη Μαύρου
* Σωκράτης Χάσικος
* Κωνσταντίνος Πετρίδης
* Νίκος Νουρής
* Κωνσταντίνος Ιωάννου
 |
|  |
| Υφυπουργοί εσωτερικών | 
* Στέλιος Κατσελλής
* Πέτρος Στυλιανού
* Ηλίας Ηλιάδης
 |

 |